साफ्रामबो सुबुंङानो इसोरनि माबा मोनसे गुन लानानै जोनोम जायो। बेखौ मानसि माहारिया बाहायनो रोंब्लासो इसोरनि मोननाय गुनखौ मुलाम्फा खालामनो हायो। नाथाय चिरां जिल्लानि पानेसर दैमारिनि गुनखौ नुयोब्ला सोमो नांगोन। फारसेथिं पानेसर दैमारिया सोलोंथाइ गैयाब्लाबो आरिमुगिरि जानो हादों।  बिथांनि हाबा मावनाया ओनसोलाव गोग्गाथाव आरो गोजोन्थाव थासारि सोमजि होदों। चिरां जिल्लानि सिंङाव थानाय सुन्दारिनि साहा फारसे थानाय मोखोना गुरि गामिनि पानेसर दैमारिया सासे गोख्रों आरिमुगिरि । लोगोसे बिथांआ सोलोंथाइ गोयि सासे सुबुं। पानेसर दैमारिआ गाव बिमा-बिफा गोमाजानाय उनाव लावखार थानाय समावनो बियो गंसे सिखा दाबा फिसा लाना मोसौ गुमनाय समाव बिफां सिंङाव जिरायना हानि हाथर पिसा लाना खुरै बानायनो जुरि जेनो। बिनिफ्रायनो बियो लासैनो दंफांनि मुसुखा दाननायखौ सोलोंबोयो। पानेसर दैमारिया फोरमायबावदोंदि 2002 इं मायथाइ निफ्रायनो गावनि आरिमु दानाय हाबाफारिखौ साबसिन खालामना बाजाराव ओंखारदों। बिथांनि  दंफानि  मुसुखा बानायनायफोरा जाबाय खाम,जथा,सेरजा,सिफुं,बाथौ,दाव,मानसि,जिब-जुनार  बायदि  आरो सुबुंफोरा जा बिथोन होयो बेखौनो बानायनो हायो होनना खौरांआव फोरमायथिदों। बिथांनि आखाइजों बानायनाय बर हारिमुजों लोब्बा गोनां दामजुफोरखौ हादोतनि गुबुन गुबुन ओनसोलफोराव दिन्थिफुंनाय दिन्थिफुंसालिफोराव दिन्थि फुंनाय जाबाय होन्ना मिथि होदों। बिथांङा आथिखालाव मोखोना बारि गावनि आंगो गामियाव गंसे बिसि फिसा फिसौ आरो बिहामजोफोरजों खुनुरुखुम राय्जो जागासिनो दङ नाथाय सरकारआ बिथांनो जेबो अनसुंथाय होवाखै होन्नानै गोथौयै दुखु फोरमायदों।